Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos REGLAMENTO dėl Aplinkos finansinės priemonės (LIFE+) iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2006/0759 galutinis - COD 2004/0218 */





[pic] | EUROPOS BENDRIJŲ KOMISIJA | Briuselis, 28.11.2006 KOM(2006)759 galutinis 2004/0218 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS REGLAMENTO dėl Aplinkos finansinės priemonės (LIFE+) IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2004/0218 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS REGLAMENTO dėl Aplinkos finansinės priemonės (LIFE+) 1. Pagrindiniai faktai PROCEDŪRA 2004 m. rugsėjo 29 d. Komisija priėmė Europos Parlamento ir Tarybos reglamento dėl Aplinkos finansinės priemonės (Life+) pasiūlymą[1] patvirtinti bendro sprendimo procedūra pagal EB sutarties 251 straipsnį. 2005 m. balandžio mėn. Regionų komitetas ir Europos ekonomikos ir socialinių reikalų komitetas pateikė nuomones. Europos Parlamentas nuomonę pateikė per pirmąjį svarstymą 2005 m. liepos 7 d. Dalinį politinį susitarimą Taryba priėmė 2005 m. gruodžio 2 d. 2006 m. gegužės 24 d. Komisija priėmė persvarstytą pasiūlymą[2]. Taryba patvirtino bendrąją poziciją 2006 m. birželio 27 d. Komisija priėmė komunikatą dėl bendrosios pozicijos 2006 m. birželio 28 d[3]. Europos Parlamentas priėmė poziciją per antrąjį svarstymą 2006 m. spalio 24 d. KOMISIJOS PASIŪLYMO TIKSLAS Siūlomas reglamentas yra vienas iš susijusių su 2007−2013 m. finansine programa, tačiau tai – vienintelis pasiūlymas, susijęs su aplinka. Jo tikslas: - Bendrijos lygiu teikti konkrečią paramą priemonėms bei projektams su Europos pridėtine verte įgyvendinant, atnaujinant ir plėtojant Bendrijos aplinkos politiką ir teisės aktus, ypač įgyvendinant šeštąją Bendrijos aplinkosaugos veiksmų programą (investicijų ir valdymo priemonių, kurios yra naudingos aplinkai, finansavimas teikiamas pasinaudojant kitomis finansinėmis priemonėmis); bei - pakeisti kai kurias esamas programas (o kai kurie esamos LIFE programos elementai bus įtraukti į kitas finansines priemones). Šiuo mišriu metodu siekiama praplėsti bendro finansavimo taikymo sritį, skatinti jungtinį politikos formavimą ir siekti, kad finansavimas geriau atspindėtų nacionalinius ir regioninius prioritetus. 2. Komisijos pastabos 2.1. Bendrosios pastabos 2006 m. spalio 24 d. plenarinėje sesijoje Europos Parlamentas priėmė visus 32 pateiktus pakeitimus. Iš šių 32 pakeitimų 4 pakeitimai Komisijai buvo visiškai priimtini, nes jais tiksliau išaiškinamas arba patobulinamas pirminis pasiūlymas, 6 pakeitimai buvo priimtini iš esmės, dar 2 pakeitimai priimtini iš dalies. Likusieji 20 Parlamento priimtų pakeitimų Komisijai nepriimtini. 2.2. Išsamios pastabos 2.2.1. Pakeitimai, kuriems visiškai pritarta - 23 pasiūlymu siūloma priimant daugiametes strategines programas ir Reglamento I priedui taikyti reguliavimo procedūrą su tikrinimu. Komisija sutinka, kad ši procedūra šiuo atveju tinka. - 26 pasiūlymu paaiškinami kriterijai, kuriuos turi atitikti NVO, kad jų veiklos sritys galėtų būti finansuojamos LIFE+. Pakeitimas priimtinas, nes atspindi dabartinės NVO veiklos finansavimo priemonės 1 straipsnio 2 dalies formuluotę. - 27 pakeitimu labiau pabrėžiama aplinkos klausimų supratimo ir su jais susijusios informacijos sklaidos svarba. - 32 pakeitimu išreiškiamas Parlamento noras rasti sprendimą dėl finansavimo spragos, kuri gali atsirasti dėl pavėluoto LIFE+ priėmimo. Nors biudžeto klausimą spręs biudžeto valdymo institucija, Komisija dės visas pastangas, kad būtų rastas šio klausimo sprendimas. 2.2.2. Pakeitimai, kuriems pritarta iš dalies - 12 pakeitimas susijęs su Komisijos rengiamų daugiamečių strateginių programų rengimo ir patvirtinimo procedūra. Nors Komisija pritaria tam, kad visuomenė dalyvautų rengiant daugiamečių strateginių programų projektus, ji nesutinka, kad įgyvendinant LIFE+ dalyvautų du komitetai. Konsultacijos su Buveinių komitetu nereikalingos, nes valstybės narės į LIFE+ komitetą gali deleguoti bet kurį pasirinktą atstovą. - 17 pakeitimas susijęs su LIFE+ ir kitų Bendrijos priemonių tarpusavio papildomumu. Parlamentas įterpia 4 esminius bendrosios pozicijos pakeitimus. Visų pirma pirmame šio straipsnio sakinyje patariama žodį „atitinka (...) finansavimo reikalavimus“ pakeisti žodžiu „patenka (...) į taikymo sritį“. Komisija sutinka su šiuo pakeitimu su sąlyga, kad bus įterpta paaiškinamoji konstatuojamoji dalis. Antra, Parlamentas norėtų, kad nuorodos į Konkurencingumo ir inovacijų pagrindų programą ir Septintąją bendrąją mokslinių tyrimų (pagrindų) programą būtų išbrauktos iš Bendrijos priemonių, kurių papildomumo turėtų būti siekiama, sąrašo. Komisija negali pritarti šiai pakeitimo daliai, nes taip pat reikėtų siekti šių dviejų programų papildomumo. Trečia, Parlamentas prašo išbraukti nuorodą į centralizuotai finansuojamas priemones ir į deleguotas priemones. Komisija negali pritarti šiai pakeitimo daliai, nes centralizuotas ir decentralizuotas valdymas yra esminis jos pasiūlymo elementas. Ketvirta, Parlamentas nori, kad Komisija užtikrintų LIFE+ ir kitų Bendrijos priemonių koordinavimą ir papildomumą. Komisija negali pritarti siūlomai naujajai formuluotei, nes pati viena ji negali užtikrinti priemonių tarpusavio papildomumo – didelis vaidmuo tenka valstybėms narėms. Žodis „užtikrina“ turėtų būti pakeistas ne tokios griežtos reikšmės veiksmažodžiu. 2.2.3. Iš esmės priimti pakeitimai - 1 pakeitime pakeista su aplinkos apsauga susijusi formuluotė, t. y. „aplinkos apsauga yra vienas iš svarbiausių Europos Sąjungos tvaraus vystymosi matmenų“. Ši alternatyva bendrosios pozicijos tekstui, kuriame nurodoma, kad aplinkos apsauga yra vienas iš svarbiausių tvaraus vystimosi tikslų, turėtų būti iš esmės priimtina. - 5 pakeitimas susijęs su reguliavimo procedūra su tikrinimu priimant ir prireikus iš dalies keičiant daugiametes strategines programas ir priimant reglamento priedo pakeitimus. Nors Komisija sutinka, kad reguliavimo procedūra su tikrinimu šiuo atveju tinka, ji mano, kad toks pakeitimas turėtų būti performuluotas atsižvelgiant į naująjį komitologijos sprendimą (2006/512/EB). - 7 pakeitimu įvedama nuoroda į klimato kaitą, kaip į vieną iš LIFE+ gamtos ir biologinės įvairovės skyriaus specifinių tikslų. Nors Komisija pritaria šiai nuorodai į klimato kaitą, ji mano, kad Parlamento siūloma formuluotė galėtų būti sutrumpinta. - 18 pakeitimu finansinis LIFE+ įgyvendinimo paketas padidinamas iki 1 911 000 000 EUR (2004 m. kainomis) laikotarpiui nuo 2007 m. sausio 1 d. iki 2013 m. gruodžio 31 d. Pasiūlymas Komisijai būtų priimtinas, jei tai būtų suderinama su to paties laikotarpio finansine programa. - 21 pakeitimas susijęs su Komisijos pareigūnų ir kitų darbuotojų atliekamais pagal LIFE+ finansuojamų projektų patikrinimais vietoje, pirmiausia su patikrinimų atitiktimi reglamento projekto 3 straipsnyje nustatytiems finansavimo kriterijams. Nors Komisija pritaria tam, kad turėtų būti įvertinama, kaip tokie projektai padeda įgyvendinti ES politinius tikslus, ji mano, kad Parlamento pasiūlyta formuluotė turėtų būti įterpta į 16 straipsnio 3 dalį, kurioje kalbama apie galutinį reglamento įgyvendinimo vertinimą. - 22 pakeitimas susijęs su LIFE+ komitetu. Juo įvedama nuoroda į reguliavimo procedūrą su tikrinimu; pakeitimas turėtų būti performuluotas, kad derėtų su standartine formuluote, dėl kurios susitarė visos trys institucijos. 2.2.4. Pakeitimai, kuriems nepritarta - 2, 9, 10, 11, 14, 15, 16, 20, 24, 25, 28 ir 31 pakeitimais siekiama panaikinti visas nuorodas į deleguotą programos valdymą. Komisija toliau laikosi požiūrio, kad decentralizuotas mažiausiai 80 % LIFE+ biudžeto valdymas yra tinkamesnis, todėl atmeta Parlamento pakeitimus dėl šio klausimo. Vis dėlto, jei Taryba ir Parlamentas pasiektų kompromisą šiuo klausimu, Komisija pasiruošusi padėti susitarti. Kalbant apie deleguotą valdymą, 8 ir 30 pakeitimai reikštų, kad personalo ir valstybės tarnautojų išlaidos neatitinka Bendrijos bendro finansavimo reikalavimų. Komisija negali pritarti šiems pakeitimams, nes daugelis valstybių narių pabrėžė būtinybę tokias išlaidas laikyti reikalavimus atitinkančiomis (esant tam tikriems aiškiai reglamento projekte nustatytiems kriterijams), kad jos galėtų įkurti nacionalines agentūras ir kad šios galėtų funkcionuoti. - 4 pakeitimas susijęs su „Natura 2000“ tinklo finansavimu. Juo siekiama, kad Komisija ir valstybės narės užtikrintų , kad pasitelkus kitas priemones būtų skiriama pakankamai lėšų tinklo valdymui, kuris, apskaičiuota, visai ES turėtų kainuoti apie 6, 1 mlrd. EUR per metus. 6 pakeitimu ir 11 pakeitimo antrąja dalimi siekiama, kad atitinkamai Komisija ir valstybės narės užtikrintų , kad į jų nacionalines metines darbo programas būtų įtraukti tarpvalstybiniai projektai ir priemonės. Komisija negali pritarti 4 ir 6 pakeitimams bei 11 pakeitimo antrajai daliai, esant jų dabartinėms griežtoms formuluotėms. 3 pakeitimu siekiama, kad Komisija prieš 2008–2009 m. įvyksiantį finansinės programos persvarstymą, siekdama pritaikyti LIFE+ atsižvelgiant į reikiamus pokyčius, parengtų apžvalgą, kaip įvairiomis papildomomis priemonėmis prisidedama finansuojant „Natura 2000“ tinklą (įskaitant LIFE+). Nors Komisija tokią apžvalgą rengs, tačiau Parlamento siūlomas terminas nepriimtinas. Taip yra todėl, kad esminės medžiagos apie LIFE+ įgyvendinimą ir kitų priemonių papildomumą Komisija neturės iki 2008 m. - 13 pakeitimas įvestų privalomą konsultaciją su Buveinių komitetu. Šis pakeitimas negali būti priimtas dėl anksčiau išvardytų priežasčių dėl 12 pakeitimo antros dalies. - 19 pakeitimas susijęs su „bent 55 %“ LIFE+ biudžeto išteklių skyrimu gamtos ir biologinės įvairovės išsaugojimui remti. Komisija ir daugelis valstybių narių mano esant tinkamesnę bendrosios pozicijos formuluotę „bent 40 %“, kuria remiantis valstybės narės, jei pageidauja, išteklių gali skirti daugiau. Reikėtų priminti, kad LIFE+ skirta Bendrijos aplinkosaugos politikos ir teisės aktų apskritai įgyvendinimui, ypač šeštosios Bendrijos aplinkosaugos veiksmų programos įgyvendinimui, kuri neapsiriboja gamtos ir biologinės įvairovės apsauga, remti. - 29 pakeitimas susijęs su „parama, skirta pajėgumų stiprinimui“, kaip priemone, kuriai gali būti skiriamas finansavimas pagal LIFE+. Komisijos nuomone, Parlamento siūloma formuluotė „parama, skirta pajėgumų stiprinimui ir gerinimui “ yra perteklinė. 3. IšVADA Atsižvelgdama į EB sutarties 250 straipsnio 2 dalį, Komisija iš dalies keičia savo pasiūlymą, kaip išdėstyta pirmiau. [1] KOM (2004) 621 galutinis 2004/0218 (COD)) [2] KOM(2006) 239 galutinis. [3] KOM(2006) 355 galutinis.